ØSTRE ØSTFOLD KRETS

av Norges Speiderforbund

Invitasjon til kretstingshelg i Østre Østfold krets

Lørdag 7. og søndag 8. februar er det duket for kretsting og aktiviteter for rovere, speidere fra førerpatruljene og ledere. I år er det Askim speidergruppe som er teknisk arrangør, de har leid Normisjon sine lokaler i Askim hvor noen av aktivitetene og selve kretstinget vil foregå.

# **Aktiviteter lørdag**

Som i fjor har vi også i år aktiviteter på lørdagen før kretstinget. På lørdag er det oppmøte kl 10:00

* Ledere har muligheten til å delta på livredningskurs, kurset vil være over 4-5 timer
* Roverne får også muligheten til å delta på livredningskurs, med samme tidsrom
* Speiderne får muligheten til å gjennomføre noen aktiviteter. Disse er å svi kopp, lage sitt eget bestikk eller å lage eplekake med funksjonsnedsetting.

For ledere og rovere som skal på livredningskurs vil dette skje på Spydeberg ungdomsskole i bassenget der. Derfor må de som skal på kurs møter opp på Griniveien 16, 1820 Spydeberg.

Speidere møter på Normisjon sine lokaler i Askim. Her vil aktiviteten på dagen foregå utendørs, så ta med klær etter vær.

Det vil bli servert en lett lunsj til både speidere, rovere og ledere på stedet de måtte befinne seg.

Noen av kursene skjer ute – så husk klær etter vær og enkelt turutstyr.

Det vil bli servert middag på lørdag kveld med gode muligheter for sosialisering for store og små speidere. Overnatting skjer på Normisjon – ta med liggeunderlag og sovepose.

**Kretstinget**

På søndag er registrering for kretstinget mellom 10:00 og 10:30 – Selve tinget vil starte kl 12:00. I tiden mellom registering og tinget vil vi ha et informasjonstorg. Vi regner med å være ferdig før kl 17:00

Fra regler på speiding.no:

«Gruppenes representanter til kretstinget velges av og blant gruppetingenes medlemmer. Representanten er: Gruppeleder og én valgt representant for hver påbegynt 10. betalende medlem i henhold til siste årsmelding. Det velges også vararepresentanter.

Minst 1/3 av gruppens representanter skal være speidere eller rovere. Roverrepresentantene må i denne sammenheng være under 25 år ved utgangen av det kalenderåret kretstinget møtes. Dersom gruppen ikke har slike representanter, mister gruppen disse stemmene.»

Saksliste og saksdokumenter vil være tilgjengelig på [http://ook.no](http://ook.no/) og sendes til gruppeledere senest 25.01.15 (beklager for forsinket utlegging). Innmelding av saker skulle vært levert inn før 21. januar - det ble sendt info om dette til gruppeledere før tidsfristen.

# **Påmelding**

Siste påmelding med ferdig tall på hvor mange som kommer hva gruppa skal være inne 01.02.15. Påmelding gjøres gruppevis via påmeldingsskjemaet vedlagt i mailen.

Til påmeldingen skal teknisk arrangør ha minst en voksen fra hver speidergruppe, som settes opp på en liste over heldøgns brannvakter. Meld inn navn og mobiltlf. nr. til den/de som skal skrives opp på brannvaktlista, her skrives også inn eventuelle matallergier eller mat preferanser (vegetarianer ol.).

På grunn av matbestilling er påmeldingsfrist er satt til 01.02.15.

Håper å se mange av dere hele helga!

Spørsmål til Lise Tubbehaugen (92094698)

Speiderhilsen

Askim speidergruppe og kretsstyret i Østre Østfold krets